# Alexandre Iliaş

### De Viquipèdia

Alexandre Iliaş (en romanès Alexandru Iliaş) fou un Voivoda (Príncep) de Valàquia entre els anys 1616 i 1618 i entre els anys 1627 i 1629 i Voivoda de Moldàvia entre els anys 1620 i 1621 i 1631 i 1633.

Alexandre era net del Voivoda moldau Alexandre IV Lăpusneanu, el seu pare va intentar fer-se amb el control del tro de Valàquia l'any 1591 però fou derrotat i executat.

Alexandre es va educar a la cort del Sultà otomà i era un dels homes de confiança que aquests tenien a Valàquia. Era un dels més propers col·laboradors de Radu Mihnea i quan aquest l'any 1616 es va fer amb el control del tro de Moldavia el va deixar al capdavant del tro de Valàquia essent Voivoda fins que l'any 1618 Gabriel Movilă amb el suport de Polònia el va fer fora del tro, havent de marxar cap Istanbul, on va seguir al servei del Sultà.

L'any 1620 va ser encarregat de substituir a Gaspar Graziani al capdavant del tro de Moldavia estant en el mateix fins que va ser substituit l'any següent per Esteve II Tomşa. L'any 1627 era cridat de nou pels otomans per fer-se càrrec del tro de Valàquia aquest cop en susbtitució del fill de Radu Mihnea, Alexandre Coconul, estant al capdavant del mateix dos anys, fins que fou substituit per Lleó Tomşa.

L'any 1631 va ser el candidat dels otomans per apartar del tro a Moises Movilă, que amb el suport de Polònia governava Moldàvia. Com a Voivoda de Moldavia va governar fins l'any 1633 quan fou substituir per Miron Barnovschi-Movilă morint a finals d'aquell mateix any.

Va tenir dos fills, els quals van ser Voivodes també al servei dels otomans. Radu Iliaş, Voivoda de Valàquia i Ilie Alexandre, Voivoda de Moldàvia.

Precedit per: Gabriel Movilă | Voivoda de Valàquia 1616-1618 | Succeït per: Gabriel Movilă
Precedit per: Gaspar Graziani | Voivoda de Moldàvia 1620-1621 | Succeït per: Esteve Tomşa II
Precedit per: Alexandre Coconul | Voivoda de Valàquia 1627-1629 | Succeït per: Lleó Tomşa
Precedit per: Moisès Movilă | Voivoda de Moldàvia 1631-1633 | Succeït per: Miron Barnovschi-Movilă

Obtingut de "http://ca.wikipedia.org../../../a/l/e/Alexandre_Ilia%C5%9F_ab75.html"

Categories: Voivodes de Valàquia | Voivodes de Moldàvia

##### Views

- Article
- Discussió
- Revisió actual

##### Cerca

##### En altres llengües

- Français
- Română